b'\n_START_ARTICLE_\nBranche\n_START_PARAGRAPH_\nEn branche er en erhvervsgren, der producerer et \xc3\xb8konomisk gode eller en service inden for et bestemt erhverv. En branches interesser varetages af en brancheorganisation._NEWLINE_Brancherne grupperes typisk i tre \xc3\xb8konomiske sektorer: prim\xc3\xa6r-, sekund\xc3\xa6r- og terti\xc3\xa6rerhverv, som varetager hhv. r\xc3\xa5stofudvinding, r\xc3\xa5stofbearbejdning og tjenesteydelser, herunder ogs\xc3\xa5 transport og salg af forarbejdede varer._NEWLINE_En branche kaldes undertiden ogs\xc3\xa5 for en industri, f.eks. l\xc3\xa6gemiddelindustrien.'